মারা গেলেন মিশনারিজ অফ চ্যারিটিজের প্রাক্তন সুপিরিয়র জেনারেল সিস্টার নির্মলা। ১৯৯৭ সালে মাদার টেরেজার মৃত্যুর পর মিশনারিজ অফ চ্যারিটিজের প্রধান হন তিনি। ২০০৯ সালে সিস্টার মেরি প্রেমার হাতে দায়িত্ব তুলে দেন তিনি। মঙ্গলবার ৮১ বছর বয়সে মৃত্যু হল তার।
 ওয়েব ডেস্ক: মারা গেলেন মিশনারিজ অফ চ্যারিটিজের প্রাক্তন সুপিরিয়র জেনারেল সিস্টার নির্মলা। ১৯৯৭ সালে মাদার টেরেজার মৃত্যুর পর মিশনারিজ অফ চ্যারিটিজের প্রধান হন তিনি। ২০০৯ সালে সিস্টার মেরি প্রেমার হাতে দায়িত্ব তুলে দেন তিনি। মঙ্গলবার ৮১ বছর বয়সে মৃত্যু হল তার। ১৯৩৪ সালে রাঁচিতে জন্ম নির্মলা জোশির। হিন্দু ব্রাহ্মণ পরিবারে জন্ম হলেও পাটনার ক্রিশ্চান মিশনারিজেই পড়াশোনা করেছেন নির্মলা। তখনই মাদার টেরেজার কাজ সম্পর্কে উদ্বুদ্ধ হন নির্মলা। রোমান ক্যাথলিজমে দীক্ষিত হয়ে পরে যোগ দেন মিশনারিজ অফ চ্যারিটিজে। রাষ্ট্রবিজ্ঞানে স্নাতকোত্তর ডিগ্রি ছাড়াও আইন নিয়েও পড়াশোনা করেছিলেন সিস্টার নির্মলা। ২০০৯ সালে তাকে পদ্মভূষণ সম্মানে ভূষিত করে ভারত সরকার। তার মৃত্যুতে টুইটারে শোকপ্রকাশ করেছেন মুখ্যমন্ত্রী মমতা বন্দ্যোপাধ্যায়। লিখেছেন, "মাদার টেরিজার মৃত্যুর পর মিশনারিজ অফ চ্যারিটিজের দায়িত্ব নেওয়া সিস্টার নির্মলার মৃত্যুতে শোকাহত। কলকাতা ও বিশ্ব তার অভাব অনুভব করবে।"